Rett etter dette grunnla hun folkemusikkduoen The Sallyangie sammen med broren Mike. Duoen ble signert hos Transatlantic Records og de spilte inn deres eneste album etter en anbefaling fra Pentangles gitarist, John Renbourn, som Oldfield møtte på Troubadour Folk Club i Bristol. Albumet ble spilt inn i august 1968. Sangene på albumet er hovedsakelig skrevet av Sally og Mike Oldfield, og inneholder noen av brorens tidlige gitarstykker. Gjestene var Terry Cox på trommer og Ray Warleigh på fløyte.